section_heading: Povijest
paragraph_text: mini|lijevo|<center>Karta Velikog Zimbabvea Veliki se Zimbabve počeo graditi u 11. stoljeću (kasno željezno doba) i nastavio do 14. stoljeća kada je postao glavni grad carstva koje se protezalo od rijeke Zambezi do rijeke Limpopo, kasnije poznato kao Carstvo Munhumutapa (područje današnjih država Zimbabvea i Mozambika), koje je potrajalo od 1430. do 1760. godine. Pored toga što je bio političko središte s kraljevskom palačom, Veliki je Zimbabve bio i glavno trgovačko te vjersko središte. Sagrađen je od velikih granitnih blokova i okružen visokim bedemom (do 5 m visine) bez veziva (suhozid) koji je štitio grad. Kuće su bile okrugle, izrađene od gline slične šljunku i pokrivene slamom. Većina stanovništva bavila se uzgojem stoke, ječma, sijerka i povrća. Stanovnici su štovali duše preminulih predaka i njima u čast na obredima prinosili meso teladi u posudama koje su postavljali na posvećena mjesta na kompleksu brežuljka.